František Kunzo

František Kunzo (* 17. september 1954, Spišský Hrušov) je bývalý slovenský futbalista, olympijský víťaz z roku 1980.

 Kariéra 
S futbalom začínal v Rudňanoch, v sedemnástich rokoch bol v drese Spišskej Novej Vsi najmladším hráčom Slovenskej národnej ligy . Najlepšie futbalové roky prežil spoľahlivý obranca v Dukle Banská Bystrica (19731981). Na Štiavničky prišiel ako 19-ročný do vtedy druholigového tímu, po troch rokoch vybojovali postup do česko-slovenskej ligy. Domáce prvoligové pôsobenie ukončil v Lokomotíve Košice (19831985), v obidvoch kluboch prispel k triumfu v Slovenskom pohári. V najvyššej súťaži odohral 191 zápasov.

V olympijskom družstve Československa odohral 11 zápasov. Na olympijských hrách 1980 v Moskve získal zlatú medailu, so Stanislavom Semanom boli jediní Slováci v tíme . Kunzo odhral na turnaji štyri zápasy, vrátane štvrťfinále a semifinále, napriek tomu vo finálovom stretnutí proti družstvu NDR dostal prednosť Ostravčan Zdeněk Rygel . Reprezentoval tiež v mládežníckych výberoch do 18 a do 21 rokov.

Na prvoligových trávnikoch pôsobili aj Kunzovi synovia František Kunzo ml. a Radoslav Kunzo.

 Úspechy 
 olympijský víťaz 1980
 víťaz Slovenského pohára 1981, 1985

 Referencie 

 Externé odkazy 
 František Kunzo na sports-reference.com

Kategória:Slovenskí futbalisti
Kategória:Slovenskí olympionici
Kategória:Česko-slovenskí olympionici
Kategória:Česko-slovenskí olympijskí víťazi
Kategória:Slovenskí olympijskí víťazi
Kategória:Hráči FC Lokomotíva Košice
Kategória:Hráči FK Dukla Banská Bystrica
Kategória:Osobnosti zo Spišského Hrušova